Enter ry:n maksutonta tietotekniikkaopastuksia on tarjolla Kallion kirjastossa ajanvarauksella keväällä keskiviikkoisin 11.1. - 15.5. 2024 kello 13 - 15 . Opastukset järjestetään Ryhmätyötila Otsossa. Varaa tunnin opastusaika kirjastosta tai soittamalla numeroon puh. 09 310 85 053. Kerro varausta tehdessäsi, millainen laite sinulla on. Jos sinulla on selkeä ongelma, johon tarvitset apua, kuvaile ongelma mahdollisimman tarkasti. Kallion opastajat eivät opasta iPad eikä iPhone -laitteisiin eikä Mac-läppäreihin liittyvissä ongelmissa. Ota mukaan omat laitteesi sekä tarvittavat tunnukset ja salasanat. Jos et pääse opastukseen, soita kirjastoon ja peru tai muuta opastusaika. Ajanvaraukset kevään opastuksiin alkavat tammikuussa. Enter ry on tieto- ja viestintätekniikasta sekä vapaaehtoistoiminnasta kiinnostuneiden eläkeläisten yhdistys. Yhdistyksen kotisivu: Enter ry. *** Kallion kirjasto Viides linja 11 (09) 310 85053 Kallion kirjasto Facebookissa
Digiopastusta seniorilta seniorille - Enter ry
Enterin opastajat neuvovat tietokoneiden, tablettien ja älypuhelimien käytössä.
Senioreille maksutonta henkilökohtaista opastusta älypuhelimien, tablettien ja tietokoneiden sekä sähköisten palveluiden käytössä. Ota mukaan oma laite, tarvittavat tunnukset ja salasanat! Ilman ajanvarausta! Opastajina toimivat ENTER ry:n vapaaehtoiset vertaisopastajat. ENTER ry on Uudellamaalla toimiva senioreiden yhdistys, joka tarjoaa henkilökohtaista ja maksutonta opastusta tietokoneiden, tablettien ja kännyköiden käytössä. Vapaa pääsy, tervetuloa! Oulunkylän kirjasto
Haluaisitko harjoitella ääneen lukemista? Lukukoira on kärsivällinen kuuntelija, jonka kanssa lukemista ei tarvitse jännittää. Lukukoiran kanssa lukutaito kehittyy!
Haluaisitko harjoitella ääneen lukemista? Lukukoira on kärsivällinen kuuntelija, jonka kanssa lukemista ei tarvitse jännittää. Lukukoiran kanssa lukutaito kehittyy! Lumon lukukoira Hapolle pääset lukemaan kaksi kertaa kuussa keskiviikkoisin klo 17.00–18.00. Keväällä 2024 lukukoira on tavattavissa 17.1., 31.1., 14.2., 28.2., 13.3., 27.3., 10.4. ja 24.4. Lukuhetken kesto on max. 15 minuuttia. Voit lukea koiralle mukaan ottamaasi kirjaa tai valita mieleisesi kirjaston kirjoista. Lukukoiran emäntä on läsnä lukuhetkessä. Ikäsuositus on 5-vuotiaasta ylöspäin. . Ohjeet lukuhetkeä varten: Varaa vuoro Lumon kirjaston infotiskiltä tai soittamalla numeroon 043 825 1305. Yksi lukija kerrallaan Lukukoiran kanssa voi harjoitella ääneen lukemista Rauhoitutaan lukemiseen – lukukoira on lukukaveri, ei leikkikaveri Lukukoirat pitävät silityksestä. Kysy kuitenkin ensin omistajalta lupa Alle kouluikäisillä aikuinen mukaan . Lukukoira Happo on Kennelliiton kouluttama lukukoira. . "Asiasana: Lastenkulttuuri" Kuva: Hanna Lehtonen
Tervetuloa keskustelemaan ja pohdiskelemaan Sokrates-kahvilaan!
Sokrates-kahvilassa filosofoidaan elämänläheisesti kerran kuukaudessa. Vetäjänä toimii Severi Hämäri. Tapaamiskerrat kevätkaudella: 9.1., 6.2., 5.3., 2.4., 7.5. Keskusteluaihe 5.3. on "Kateus ja yhteiselo". Tervetuloa pohdiskelemaan ja nauttimaan pöydän antimista! Tämä projekti toteutetaan yhteistyössä Kriittisen korkeakoulun kanssa.
Sokrates-kahvila Munkkiniemen kirjastossa
Elämysauto Välkky päivystää Haltian edustalla talvilomaviikon maanantaina ja perjantaina!
Elämysauto Välkky päivystää Haltian edustalla talvilomaviikon maanantaina ja perjantaina! Tervetuloa tutustumaan luontoaiheisiin kirjoihin, lukemaan, lainaamaan ja palauttamaan. Klo 12:00 ja klo 13:00 luetaan Retkietikettisatukirjaa! Tervetuloa Lue tarkemmat lisätiedot Haltian Talvilomasta ja sen muusta ohjelmasta verkkosivuilta (https://haltia.com/portfolio-item/talviloma-haltiassa/).
Elämysauto Välkky Haltiassa talvilomaviikolla
Laajasalon kirjaston kaunolukupiiri kokoontuu kerran kuussa torstaisin klo 18-19.30
Laajasalon kirjaston kaunolukupiiri kokoontuu kerran kuussa torstaisin klo 18-19.30. Luettavat kirjat ilmoitetaan edellisessä tapaamisessa. Lämpimästi tervetuloa mukaan jakamaan ajatuksia ja lukukokemuksia! Kevään 2024 tapaamiskerrat: 7.3. 4.4. 2.5. 6.6. Lukupiirikirjan voit hakea ja lainata kirjaston asiakaspalvelupisteestä. Lukupiiri on avoin kaikille kirjallisuudesta kiinnostuneille. Lukupiiriin ei tarvitse ilmoittautua ennakkoon. Tapaamisissa on tarjolla teetä.
Herttoniemen kirjaston ilmastolukupiiri kokoontuu kerran kuussa keskiviikkoisin klo 18-19.30.
Herttoniemen kirjaston ilmastolukupiiri kokoontuu kerran kuussa keskiviikkoisin klo 18-19.30. Lukupiirissä luetaan kauno- ja tietokirjallisuutta. Luettavat kirjat ilmoitetaan edellisessä tapaamisessa. Lämpimästi tervetuloa mukaan jakamaan ajatuksia ja lukukokemuksia! Kevään 2024 tapaamiskerrat: 28.2. 27.3. 24.4. 29.5. Lukupiirikirjan voit hakea ja lainata kirjaston asiakaspalvelupisteestä. Lukupiiri on avoin kaikille kirjallisuudesta kiinnostuneille ja tarjolla on teetä. Lukupiiriin ei tarvitse ilmoittautua ennakkoon.
Näyt(tely) Turvasta kokoaa yhdeksän tekijää Taidekoulu Maan ensimmäiseltä vuosikurssilta. Näyttelyssä on esillä opiskelijoiden viimeaikaisia teoksia.
Yleisradion toimittaja ja palkittu dokumentaristi tunnetaan erityisesti Suomen ja Venäjän yhteistä historiaa käsittelevistä dokumenttielokuvista ja kirjoista.
Torstaina 22.2. klo 18.00 Riisutut naamiot, särkyneet unelmat – Suomi, Venäjä ja Ukrainan sota Ylen toimittajana tunnettu tietokirjailija ja dokumentaristi Arvo Tuominen kertoo Suomen ja Venäjän välisistä suhteista, niiden tulevaisuuden näkymistä ja Ukrainan sodasta uusimman kirjansa pohjalta. Tuominen on verkostoitunut Venäjällä poikkeuksellisen laajasti ja tuntee kansaa aina ruohonjuuritasolta Vladimir Putinin lähipiiriin. Hän on tehnyt useita Suomen ja Venäjän suhteita käsitteleviä dokumenttielokuvia ja kirjoja. Vapaa pääsy. Tervetuloa!
Tule ja hae kotiin vanha tai uusi lempparikirja! Lue lisää...
Hei, meillä on taas #poistomyynti! Tule ja hae kotiin vanha tai uusi lempparikirja! Kirjat 0,50 € / kpl, cd-levyt maksutta (5 kpl / asiakas). Voimassa to 8. - la 10.2., tai kunnes myytävä loppuu. #LainanPäivä #KallionKirjasto *** Kallion kirjasto Viides linja 11 00530 Helsinki 09 310 850 53
Bongaa kirjaston Elämysauto Välkky Leppävaaran urheilupuiston Angry Birds -puistosta! Elämysauto välkky on paikalla klo 10-12:00!
Bongaa kirjaston Elämysauto Välkky Leppävaaran urheilupuiston Angry Birds -puistosta! Elämysauto välkky on paikalla klo 10-12:00! Mukaan on pakattu luettavaa lapsille! Voit lainata kirjoja mukaan Helmet-kirjastokortilla ja palauttaa ne mihin tahansa Helmet-kirjastoon. Tervetuloa! Säävaraus!
Elämysauto Välkky Leppävaaran Angry Birds -puistossa
Aikataulu 10-11:00 Hiirisuon asukaspuisto 12:30-13:30 Suvelan asukaspuisto 14-15:00 Matinkylän asukaspuisto
Aikataulu 10-11:00 Hiirisuon asukaspuisto 12:30-13:30 Suvelan asukaspuisto 14-15:00 Matinkylän asukaspuisto Mukaan on pakattu luettavaa lapsille! Voit lainata kirjoja mukaan Helmet-kirjastokortilla ja palauttaa ne mihin tahansa Helmet-kirjastoon. Tervetuloa! Säävaraus!
Hiirisuon, Suvelan ja Matinkylän asukaspuistot (ks. aikataulu)
Tervetuloa mukaan sanojen ja tarinoiden ihmeelliseen maailmaan!
Welcome to the wonderful world of words and stories!
Tervetuloa mukaan sanojen ja tarinoiden ihmeelliseen maailmaan! Tuokioissa käytetään helppoa suomea. Ei ennakkoilmoittautumista. Tuemme vauvan kehitystä, kun juttelemme ja luemme vauvalle. Vauvan sanaleikki -tuokiot on suunnattu kaikenkielisille vauvaperheille, eli alle 1,5-vuotiaille lapsille ja heidän vanhemmilleen. Tuokioon voi ottaa mukaan myös vanhemman sisaruksen. Tiistaisin kello 13.00–13.45 Hakunilan kirjaston monitoimitila Kimokuja 5 13.2., 20.2., 27.2., 5.3., 12.3., 19.3., 26.3., 2.4., 9.4., 16.4., 23.4., 30.4., 7.5., 14.5., 21.5. Lisätiedot: Demi Aulos demi.aulos@vantaa.fi 040 3521466 Kuva: Vantaan kaupunginkirjasto, Demi Aulos
Welcome to the wonderful world of words and stories! No registration required. We support baby development by chatting and reading to the baby. Baby Wordplay sessions are aimed at families with babies of all languages, meaning children under 1.5 years old and their parents. You can also bring along an older sibling to the session. We speak easy Finnish. More information: Demi Aulos demi.aulos@vantaa.fi Picture: Vantaa City Library, Demi Aulos
Lasten leffaillat Myllypuron kirjastossa joka toinen torstai.
Tervetuloa lasten leffailtaan Myllypuron kirjastoon joka toinen torstai! Katsomme kaikille sallittuja tai K7-elokuvia. Alle 7-vuotiaat voivat osallistua vain oman aikuisen kanssa. Lasten leffaillat torstaisin 25.1., 8.2., 22.2., 7.3., 21.3., 4.4., 18.4., 2.5.ja 16.5. Vapaa pääsy, ei ennakkoilmoittautumista! Kuva: Alexas_Fotos/Pixabay